jkorsvik/nowiki_second_scrape_merged huggingface dataset:
Maidenhead stasjon

Maidenhead stasjon er en jernbanestasjon som ligger i Maidenhead, Berkshire, England. Stasjonen blir brukt av lokaltog (ved First Great Western) fra Paddington stasjon til Reading stasjon. Maidenhead er også knutepunktet for Marlow Branch-linja. Stasjonen har i alt fem plattformer.
Klatreulykken på K2 august 2008

Klatreulykken på K2 var flere hendelser på K2 1. til 3. august 2008 som alt i alt kostet 11 klatrere livet.Etter at 17 klatrere i to grupper var kommet til topps, raste den store séracen ut over passasjen som kalles «Flaskehalsen» (the Bottleneck), en trang og bratt isrenne på ca. 8 200 meters høyde. Flaskehalsen er fryktet som det farligste partiet på ruta Abruzziryggen (Abruzzi Spur) på fjellets sørøstlige side, en av de mest brukte rutene. Raset tok med seg flere av klatrere som befant seg i Flaskehalsen, og i tillegg tok raset med seg de faste tauene som var lagt ut for å sikre klatrerne over den utsatte passasjen. Klatrere som var i området startet straks en redningsaksjon.
Den 4. august 2008 ble antall døde satt til 11, selv om mange aldri vil bli funnet. Den norske klatreren Rolf Bae var blant de som ble tatt av raset over Flaskehalsen, og ble 3. august bekreftet omkommet. Det ble kort tid etter klart at Baes kropp trolig ikke vil bli hentet ned fra K2. Baes ektefelle Cecilie Skog og kameraten Lars Nessa, som befant seg over Flaskehalsen da raset gikk, kom seg ned fra fjellet i fysisk god behold, til tross for at de måtte friklatre det kritiske partiet uten annen hjelp enn isøksene. 
Den pakistanske ministeren Shahzad Qaiser i det pakistanske utenriksdepartementet skal ifølge Dagbladet.no ha omtalt ulykken som «den verste enkeltulykken som noensinne er skjedd på noen av fjellene våre».


== Referanser ==
Marita Skammelsrud Lund

Marita Skammelsrud Lund (født 29. januar 1989 i Ski) er en norsk tidligere fotballspiller. I utgangspunktet spilte hun midstopper, mens på Norges kvinnelandslag i fotball spilte hun høyreback og på klubblaget LSK Kvinner spilte hun tidvis sentral midtbane. Lund spilte tidligere for Lisleby FK, Skogstrand IL samt Flyers and Vikings Singapore. Hun bodde i Singapore i fire år. Hun la opp i 2016 etter at LSK Kvinner sikret seg The Double.Lund har spilt 81 landslagskamper for Norge, og har scoret to mål.
Marita Skammelsrud Lund er niesen til Bent Skammelsrud, tidligere kaptein på Rosenborg Ballklub.


== Referanser ==


== Eksterne lenker ==
(en) Marita Skammelsrud Lund – Olympedia 
(en) Marita Skammelsrud Lund – Sports-Reference (OL-resultater – arkivert) 
(en) Marita Skammelsrud Lund – FIFA 
(en) Marita Skammelsrud Lund – UEFA 
(en) Marita Skammelsrud Lund – Soccerway 
(no) Marita Skammelsrud Lund – Norges Fotballforbund 
(de) Marita Skammelsrud Lund – Soccerdonna 
(en) Marita Skammelsrud Lund – FBref
Amaldus Nielsens plass (Vestkanttorvet)

Amaldus Nielsens plass (kalles også Vestkanttorvet) er en plass med park og markedsplass på Frogner i Oslo.


== Beliggenhet og navn ==
Amaldus Nielsens plass ligger ved Professor Dahls gate i øst og nordøst, Tidemands gate i nordvest, Eckersbergs gate i sydvest, og direkte til bebyggelse i syd. Plassen ligger helt nord i strøket Frogner på grensen mot Majorstua og Hegdehaugen, cirka 300 meter fra Frognerparkens nordøstlige hjørne (Frogner stadion). 
Plassen ble i 1934 oppkalt etter den norske maleren Amaldus Nielsen (1838–1932), som fra 1870-tallet bodde på Bernerløkken i Majorstuveien 8, et par hundre meter fra plassen. Inntil 1934 het plassen Professor Dahls plass.


== Parken og historien ==
Amaldus Nielsens plass er 5 dekar stor og består av en stor gruslagt plass i midten og trær som omkranser. I skråningen mot øst finnes benker og fontenen. I det sydøstlige hjørne ligger Hegdehaugen barnehage. 
I parken står tre skulpturer:

Portrettbyste i bronse av Amaldus Nielsen, utført av Lise Amundsen og plassert i plassens nordvestlige hjørne, avduket i 1992 og bekostet av Legat til Oslo bys forskjønnelse
«Gutten på delfinen», fontenegruppe i bronse utført av Sigri Welhaven, avduket i 1929 og bekostet av Freia.
"Bjørn", ny statue som står midt på gressplenen.Plassen ble opparbeidet som torg for frukt og grønnsaker i 1916 og kalt Vestkanttorvet, men torghandelen gikk ikke godt og handelen ble innskrenket til plass for noen salgsvogner langs Tidemands gate allerede i 1917. 
Parken med den fem meter brede trappen opp til Professor Dahls gate i øst ble opparbeidet i 1919-21. I 1940-41 ble lekeplassen brukt av den tyske okkupasjonsmakten, og dekket ble helt ødelagt, men reparasjon skjedde allerede i løpet av ett år. 
Siden 1989 har plassen vært brukt til bruktmarked på lørdager, med unntak av den kaldeste årstiden (ca. des-mars). (Noen aktører flytter da til Kadettangen utenfor Sandvika, på søndager.)


== Litteratur ==
Oslo byleksikon, 2000-utgaven, side 43, 505 og 509
Marius Røhne: Oslo kommunale parker og grønnanlegg 1810-1948. Oslo, Myhres papirindustri, 1967, ss. 127-9


== Eksterne lenker ==
(en) Vestkanttorget – kategori av bilder, video eller lyd på Commons 
«Amaldus Nielsens plass (Vestkanttorvet)». Kulturminnesøk. Riksantikvaren – Direktoratet for kulturminneforvaltning.
Madina Lake

Madina Lake er et band fra USA, dannet i 2005.  Bandet består av tvillingene Nathan Leone, Matthew Leone, Dan Torelli og Mateo Camargo. De er basert i Chicago, Illinois, selv om Torelli er fra Philadelphia, Pennsylvania og Camargo fra Bogotá, Colombia.
De sier selv de er påvirket av band som Smashing Pumpkins og Nine Inch Nails. 27. mars 2007 ble bandets første album From Them, Through Us, To You utgitt av Roadrunner Records. Madina Lake vant Best International Newcomer (Beste internasjonale nykommer) av Kerrang! Awards 2007. Bandet har spilt inn coverlåter av sanger som «Today» (Smashing Pumpkins) og «Caught Somewhere In Time» (Iron Maiden), som dukket opp i Maiden Heaven: A Tribute to Iron Maiden, som Kerrang! gav ut i 2008.


== Diskografi ==
Studioalbum2007: From Them, Through Us, to You
2009: Attics to Eden
2011: World War IIIEP-er2006: The Disappearance of AdaliaSinglerHouse of Cards (2007)
Here I Stand (2007)
One Last Kiss (2007)
Pandora (2008)
Never Take Us Alive (2009)


== Medlemmer ==
NåværendeNathan Leone (vokal)
Matthew Leone (bassgitar)
Dan Torelli (trommer)TidligereMateo Camargo (gitar)


== Referanser ==


== Eksterne lenker ==
Offisielt nettsted 
(en) Madina Lake – kategori av bilder, video eller lyd på Commons 
(en) Madina Lake på Discogs 
(en) Madina Lake på MusicBrainz 
(en) Madina Lake på SoundCloud 
(en) Madina Lake på Songkick 
(en) Madina Lake på AllMusic 
Madina Lake på Twitter 
Madina Lake på Facebook 
Madina Lake på Instagram 
Madina Lake på YouTube 
Madina Lake på Myspace 
(en) Madina Lake på MySpace
Torleiv Stadskleiv

Torleiv Stadskleiv (født 1865, død 1946) var en norsk billedkunstner. 
Han bodde hele sitt liv i Bø i Telemark og de fleste av hans romantiske landskapsmotiver er herfra. 
Våren 1895 flyttet den unge, talentfulle kunstneren Halfdan Egedius til Bø. Egedius og Stadskleiv utviklet et tett vennskap og påvirket hverandre kunstmessig. Det er sagt at det var Stadskleiv som pirret den unge Egedius sin sans for bygdeeksotikk, med motiver fra låvedans, felespill og middelaldersk frieri. 
Egedius kjente verk Drømmeren portretterer Stadskleiv.
Torleiv Stadskleiv er hedret med en statue på Bø Stasjon, hvor han står med ansiktet vendt mot togsporet og baken mot bygdefolket.
I 1967 utga Aschehoug en biografi om Torleiv Stadskleiv, ført i pennen av billedhugger og multikunstner Dyre Vaa.


== Referanser ==
Osvald Sirén

Osvald Sirén (født 6. april 1879 i Helsingfors i Finland, død 12. juni 1966 i Stockholm) var en finlandssvensk museumsintendant, professor, kunsthistoriker og forfatter av sangtekster. Han virket i Sverige som professor ved Universitetet i Stockholm og var gjesteprofessor ved Harvard University i USA.
Hans tidligere forskning gjaldt renessansens kunst, men etter første verdenskrig vendte han seg østover. Det som skulle bli hans primære fagområder innen kunsthistorien ble da kinesisk kunst. 
Blant hans kinarelaterte verker kan nevnes Studien zur chinesischen Plastik der Post-T'angzeit, The Walls and Gates of Peking og Kinas trädgårdar och vad de betytt för 1700-talets Europa, og kinesiske hager.
I 1956 ble han tildelt Charles Lang Freer-medaljen, en utmerkelse gitt av Freer Gallery of Art, et museum for østasiatisk kunst tilknyttet Smithsonian Institution i Washington D.C. 
Sirén var også en av de fremste eksponenter for den teosofiske bevegelse.


== Bibliografi ==
Carl Gustaf Pilo och hans förhållande till den samtida porträttkonsten i Sverige och Danmark : ett bidrag till den skandinaviska konsthistorien, Stockholm 1902.
Dessins et tableaux de la Renaissance italienne dans les collections de Suède, Stockholm 1902.
Leonardo da Vinci : hans lefnadsöden, bildverk, personlighet och målarbok, Stockholm 1911. Utgitt på engelsk 1916 under tittelen Leonardo da Vinci : The Artist and the Man.
Beskrifvande förteckning öfver Stockholms högskolas tafvelsamling jämte konsthistorisk inledning, Stockholm 1912.
Nyförvärfvade konstverk i Stockholms högskolas samling 1912, Stockholm 1913.
Den gyllene paviljongen : minnen och studier från Japan, Stockholm 1919.
Essentials in art, London 1920.
The Walls and Gates of Peking, London 1924.
Chinese Sculpture from the V to the XIV Centuries, 1925.
Studien zur chinesischen Plastik der Post-T'angzeit, Berlin 1927.
Chinese Paintings in American Collections, 1928.
Histoire des arts anciens de la Chine, 4 bind, Paris 1929-1934.
A History of Early Chinese Painting, 2 bind, 1933.
Bilder från Grekland, Stockholm 1935.
The Chinese on the Art of Painting, New York, 1938.
A History of Later Chinese Painting, New York, 1938.
Kinas trädgårdar och vad de betytt för 1700-talets Europa, 2 deler. Stockholm 1948-1950.
Chinese painting: Leading Masters and Principles, 7 bind. New York 1950-1958.


== Referanser ==
Liste over Tsjekkoslovakias statsministre

Liste over Tsjekkoslovakias statsministre omfatter regjeringssjefer i Tsjekkoslovakia fra statens opprettelse i 1918 til dens oppløsning i 1993. Den offisielle tittelen for disse har på tsjekkisk vært premierminister (předseda vlády eller premiér).
Statsministeren og regjeringen ble formelt utnevnt og avskjediget av presidenten, men sto reelt til ansvar overfor deputertkammeret (Poslanecká sněmovna), som kunne stille mistillitsvotum.Fra 1918 til 1939, 1945 til 1948 og fra 1989 til 1993 var det statsministeren som hadde den reelle makten som regjeringssjef. Under kommunistregimet var statsministerens makt begrenset og politikken styrt av kommunistpartiets politbyrå.
Fra 1920 til 1938 var det agrare partiet Republikánská strana zemědělského a malorolnického lidu (Det republikanske partiet av jordbruks- og småbruksfolk – RSZML) som hadde hatt flest individuelle statsministere, med fire. På tross av mengden politiske partier hadde kun fire partier statsministerposten i den perioden: Utover RSZML så hadde Československá národní demokracie (Tsjekkoslovakias nasjonaldemokratiske parti – ČsND), Československá sociálně demokratická strana dělnická (Tsjekkoslovakias sosialdemokratiske arbeiderparti – ČSDSD) og Československá strana národně socialistická (Tsjekkoslovakias nasjonalsosialistiske parti – ČSNS) hatt statsministerposten, samt to forretningsmfinisterier (1920-21 og 1926).
Under sudetkrisen 1938 ble general Jan Syrový utnevnt som statsminister for et forretningsministerium («regjeringen for republikkens forsvar»). I kjølvannet av Münchenavtalen overtok Rudolf Beran posten som statsminister. Regjeringen utgikk fra hans parti Strana národní jednoty (Partiet for nasjonal enhet), en sammenslåing av alle de tidligere partiene på høyrefløyen.
Etter krigen hadde Tsjekkoslovakias sosialdemokratiske arbeiderparti statsministerposten i en kort periode (1945–1946) innen at Tsjekkoslovakias kommunistiske parti overtok makten. Partiet ville sitte på statsministerposten helt til kommunistregimets fall i 1989, hvoretter at Offentlighet imot vold (den slovakiske motparten til Borgerforum) etterfulgt av Det demokratiske borgerparti besatte posten inntil statens oppløsning i 1993.


== 1918–1939 ==
      Česká státoprávní demokracie (ČStD)
      Československá národní demokracie (ČsND)
      Česká strana sociálně demokratická (ČSSD)
      Uavhengig
      Republikánská strana zemědělského a malorolnického lidu (RSZML)
      Strana národní jednoty (SNJ)


== 1940–1945 ==
      Československá strana lidová (ČSL)


== 1945–1992 ==
      Česká strana sociálně demokratická (ČSSD)
      Komunistická strana Československa (KSČ)
      Verejnosť proti násiliu (VPN)
      Občianska demokratická únia (ODÚ)
      Občanská demokratická strana (ODS)


== Se også ==
Böhmens regenter
Slovakias regenter
Tsjekkoslovakia
Liste over Tsjekkoslovakias presidenter
Riksprotektoratet Böhmen-Mähren
Liste over Riksprotektoratet Böhmen-Mährens ledere
Tsjekkia
Liste over Tsjekkias presidenter
Liste over Tsjekkias statsministre
Slovakia
Liste over Slovakias presidenter
Liste over Slovakias statsministre


== Referanser ==
Osveien

Osveien finnes flere steder:

Osveien (Bergen)
Osveien (Vågan) – Skrova
Osveien (Vestvågøy) – Ballstad
Osvegen (Trondheim) – Jonsvatnet
Osvegen (Saltdal) – Rognan
Osvegen (Ørsta)
Osvegen (Sør-Odal) – Skarnes
Osvegen (Eid) – Nordfjordeid
Horace Wells

Horace Wells (født 21. januar 1815, død 24. januar 1848) var en amerikansk tannlege. Han er kjent for å være den første som brukte anestesi innen tannlegeyrket, ved å ta i bruk dinitrogenoksid (lystgass).


== Liv og virke ==


=== Bakgrunn ===
Wells ble født i Vermont, og tok utdanning i Walpole i New Hampshire før han studerte til å bli tannlege i Boston. Etter å fått tittelen sin startet Wells en praksis i Hartford, Connecticut, sammen William T. G. Morton, som senere ble kjent for sin bruk av eter som anestesi 18. oktober 1846. 


=== Lystgass ===
Wells merket første gang effekten av lystgass i 1844 da han frivillig testet det på seg selv med hjelp av Gardner Quincy Colton, et medlem av et omreisende sirkus. Wells følte at det virket og begynte å bruke det på sine egne pasienter. Han gjorde ikke forsøk på å patentere funnet, fordi han mente at smertelindring burde være «gratis som luften». 
Han ga en demonstrasjon for medisinske studenter ved Massachusetts General Hospital i Boston i 1845. En av tilhørerne hadde vondt i en tann, og Wells ble oppfordret til å vise at lystgass fungerte som smertelindring og ta ut tannen. Men gassen var feildosert og pasienten skrek ut i smerte. Tilhørerne hånet Wells og forlot auditoriet og ropte «Humbug! Humbug!» På grunn av denne hendelsen ble Wells diskreditert i medisinske kretser. Senere fjernet likevel Wells med hell en av sine egne tenner etter å ha pustet inn lystgass, og beviste med det at det fungerte.Etter vanæren ga Wells opp tannlegekarrieren, og ble omreisende selger de neste to årene, der han solgte dusj-, bade- og husholdningsartikler. I 1847 reiste han igjen til Paris, etter å ha blitt demonstrert anestesi av sin suksessrike tidligere partner William Morton. 
Mens han var i Europa og solgte anestesipreparat for Morton ble Wells avhengig av kloroform. I januar 1848 eksperimenterte Wells med kloroform en hel uke. Han ble stadig mer sinnsforvirret. En dag løp Wells delirisk ut i gaten og kastet svovelsyre på klærne til to prostituerte. Han ble fengslet og plassert i New Yorks beryktede fengsel The Tombs. Etterhvert som påvirkningen av kloroformen ble svekket, klarnet Wells hode. Da han innså hva han hadde gjort begikk Wells selvmord ved å kutte over en arterie i foten med en barberhøvel etter å ha innhalert en smertestillende dose kloroform som bedøvelse. 
Wells er gravlagt på Cedar Hill Cemetery i Hartford, Connecticut.


== Referanser ==
Ambesse Tolosa

Ambesse Tolosa (født 28. august 1977 i Shewa, Etiopia) er en etiopisk friidrettsutøver, som hovedsakelig konkurrerer i maraton. Etter å ha testet positivt på morfin under Honolulu Marathon 9. desember 2007, ble han utestengt i to år.


== Meritter ==


=== Personlige rekorder ===
Halvmaraton – 1:01:18 timer (2005)
Maraton – 2:08:56 timer (2004)


== Referanser ==


== Eksterne lenker ==
(en) Ambesse Tolosa – Olympedia 
(en) Ambesse Tolosa – Sports-Reference (OL-resultater – arkivert) 
(en) Ambesse Tolosa – World Athletics
Vijapura

Vijapura, tidligere Bijapur, er en by i Karnataka i India. Den ligger cirka 385 km fra byen Bombay. Byen er administrasjonssenter i Vijapura kommune.
Fra 1500-tallet til 1700-tallet var byen hovedstad i et islamsk rike. Det står fremdeles mange godt bevarte bygninger og minnesmerker fra denne tiden. Bijapur er kjent for sine historiske arkitektoniske monumenter som ble bygget i Adil Shahi-dynastiets tid.Vijapura ligger  530 km. nordvest for  Bangalore og om lag 550 km. fra Mumbai og 384 km. vest for Hyderabad.


== Bildegalleri ==

		


== Referanser ==
Furia

Furia er et norsk rockeband fra Os i Hordaland startet høsten 1995. Bandet har gitt ut to album.
Bandet kalte seg opprinnelig Meduza, men endret navn da det viste seg at et Oslo-band hadde samme navn. De var et av vinnerbandene under Zoom 2000 og ble sendt på den påfølgende Zoom-turneen i Norge, England og Skottland våren 2001. I 2002 ga de ut EP-en Furia EP og i januar 2003 kom debutalbumet ...And Then We Married the World produsert av bandmedlemmene, Bjarte Ludvigsen og delvis Christer Hjelmeland. 2005 fikk bandet kontrakt med Labels, et underselskap av EMI i Tyskland, som lanserte debutalbumet i store deler av Europa. Sommeren samme år var bandet oppvarmingsband for Lenny Kravitz på deler av hans Europa-turné. Bandets andre album ble spilt inn i California våren 2006 med Sylvia Massy Shivy som produsent. På albumet medvirket blant andre Paul Waaktaar-Savoy som synger duett med vokalist Stine Kobbeltvedt på «Goodbye Sweet Sorrow».


== Medlemmer ==
Stine Kobbeltvedt: vokal
Kirsti Kobbeltvedt: gitar
Solvor Hunshamar: gitar
Maya Vik: bass


=== Tidligere medlem ===
Agathe Kleppe: slagverk
Live Holck Johannessen: bass


== Diskografi ==
Furia Ep (MTG, 2002)
...And Then We Married the World  (MTG, 2003)
Piece Of Paradise (EMI, 2006)


== Eksterne lenker ==
(en) Furia på Discogs 
Furia på MySpace
Biografi fra Norsk pop- og rockleksikon
Bahawalpur

Bahawalpur er en by i delstaten Punjab i Pakistan. Næringslivet består av produksjon og eksport av for det meste bomull, men også tepper og silke.


== Eksterne lenker ==
Offisielt nettsted 
(en) Bahawalpur – kategori av bilder, video eller lyd på Commons
Fra Lippo Lippi (gruppe)

Fra Lippo Lippi er en synthpop-gruppe fra Nesodden.
Bandet eksisterte mellom 1978 og 1992, i den første perioden under navnet Genetic Control, og har siden hatt sporadiske gjenforeninger. Gruppa opplevde en viss popularitet både i Norge og i utlandet på midten av 1980-tallet.
Gruppa hadde flere ulike besetninger, men den mest kjente var duoen Rune Kristoffersen (synthesizer) og Per Øystein Sørensen (vokal). Debutalbumet In Silence solgte mer i utlandet enn i Norge, og singelen «Shouldn't Have to Be Like That» fra 1986, som nådde en 4.-plass på VG-lista i Norge, solgte over 65 000 eksemplarer i Frankrike, og nådde 29.-plass i Nederland og 81.-plass i Storbritannia. Albumene Light and Shade og Songs lå også på VG-lista, i tre og seks uker. Også i Japan og ikke minst på Filippinene opplevde gruppa stor suksess, og en gjenforeningkonsert i Manila i 2000 samlet 15 000 tilskuere.
Sørensen er stadig noe aktiv som studiomusiker ved siden av sin lærergjerning, mens Kristoffersen driver plateselskapet Rune Grammofon.


== Diskografi ==
In Silence (Uniton, 1981)
Small Mercies (Uniton, 1983)
Songs (Easter Prod., 1985, nylansert av Virgin Records 1986)
Light and Shade (Virgin Records, 1987)
The Colour Album (Record Station, 1989)
Crash of Light (Easter Prod., 1990)
Dreams (Easter Prod./Sonet Records, 1992)
The Best of Fra Lippo Lippi 85-95 (CNR Records, 1995)
In a Brilliant White (daWorks, 2002)
The Early Years (Rune Arkiv, 2003)
The Best of Fra Lippo Lippi (Rune Arkiv, 2003)
Songs (Rune Arkiv, 2005)


== Eksterne lenker ==
(en) Fra Lippo Lippi (gruppe) på Discogs 
(en) Fra Lippo Lippi (gruppe) på MusicBrainz 
(en) Fra Lippo Lippi (gruppe) på SoundCloud 
(en) Fra Lippo Lippi (gruppe) på Spotify 
(en) Fra Lippo Lippi (gruppe) på Songkick 
(en) Fra Lippo Lippi (gruppe) på Last.fm
Geir Skeie

Geir Skeie (født 2. juli 1980, Fitjar i Hordaland) er en norsk mesterkokk.  Under Bocuse d’Or Europa  i Stavanger juli 2008 ble han europeisk mester og i januar vant han Bocuse d’Or for 2009. 
Vinner av NM i kokkekunst i 2003 og vant Årets kokk i 2007. I 2004 var han lagleder for lærlinglaget til Vestfold som vant Norgescupen. 
Høsten 2010 åpnet Skeie restauranten Brygga 11, Geir Skeie i Sandefjord. Våren 2013 åpnet Brygga 11, Geir Skeie en ny avdeling på Leirvik på Stord (nedlagt høsten 2019). Og i vintersesongene 2015-2018 drev Brygga 11, Geir Skeie restaurant og bar på Skarsnuten Hotel i Hemsedal. Han har tidligere arbeidet på noen av de beste restaurantene i Oslo (Le Canard, Solsiden, Palace Grill), Skarsnuten i Hemsedal, Finnegårdsstuene i Bergen, Jans mat og vinhus i Stavanger, og mange år på Mathuset Solvold og Midtåsen i Sandefjord. Den 21. desember 2013 vant Geir Skeie TV 2-programmet Kokkenes kamp. Han startet vinimportfirmaet Vinhav Geir Skeie i 2010 og har siden det slått seg sammen med Børge Brand og driver nå 6 importfirmaer for vin, (Brand Wine Estates, Vinopola, Vinatia, Vinus, Primoris, Vinhav Geir Skeie).
I 2017 grunnla han restaurantkjeden Pink Fish som nå har flere restauranter i de største byene i Norge og åpnet sin første internasjonale restaurant i Singapore våren 2019.
Høsten 2019 åpnet han sammen med flere i Sandefjord, Huset som er samlingssted og restaurant i de tidligere lokalene til Solvold og SMAK. 


== Eksterne lenker ==
Offisielt nettsted 
(en) Geir Skeie – kategori av bilder, video eller lyd på Commons
Odd Arne Brekne

Odd Arne Brekne (født 1. september 1984 i Farsund) er en norsk skytter fra Lyngdal kommune. Han ble Skytterprins på Landsskytterstevnet 2008 i Førde, og gjentok bedriften på Landsskytterstevnet 2010 på Elverum. Han har vunnet Norgescupen 2006 og Nordisk mesterskap 2006. Året etter ble han nummer to. Brekne studerer økonomi og administrasjon på Universitetet i Agder.
Brekne deltok i øvelsen 50 m rifle, 60 skudd liggende under Sommer-OL 2012, men kom ikke til finalen. Brekne lå på 3.-plass, men fikk to niere på de to siste skuddene og falt ned til en 13.-plass, to poeng under finalegrensen.Ole-Kristian Bryhn, Odd Arne Brekne og Stian Bogar tok EM-bronse i lagkonkurransen på 50 meter liggende i Slovenia 2015.
Lyngdølen deltok også i Sommer-OL i 2016. Han endte på 13. plass i helmatch og 28. plass på 50 meter 60 skudd liggende.


== Referanser ==


== Eksterne lenker ==
(en) Odd Arne Brekne – Olympedia 
(en) Odd Arne Brekne – Sports-Reference (OL-resultater – arkivert) 
(en) Odd Arne Brekne – ISSF 
Profil på London2012.com
Profil på BBC Sport Olympics 2012
Profil på Sports.Yahoo.com
Profil på www.NBColympics.com
John Shea

John Victor Shea III (født 14. april 1949 i North Conway i New Hampshire) er en skuespiller fra USA. Han er best kjent for sin rolle som Lex Luthor i 1990-årenes TV-serie Lois & Clark: The New Adventures of Superman.


== Filmografi ==
Lois & Clark
Kjære, jeg forstørret barnet
Missing


== Referanser ==


== Eksterne lenker ==
(en) John Shea på Internet Movie Database 
(sv) John Shea i Svensk Filmdatabas 
(da) John Shea på Filmdatabasen 
(da) John Shea på Scope 
(fr) John Shea på Allociné 
(en) John Shea på AllMovie 
(en) John Shea hos The Movie Database 
(en) John Shea hos Internet Broadway Database 
(en) John Shea hos Internet Broadway Database
Ordenen Stjernen i Øst

Ordenen Stjernen i Øst var en orden som ble etablert av lederskapet i Teosofisk Samfunn i Adyar, India, i 1910. Dens formål var å forberede verden på en kommende verdenslærer ved navn Maitreya. Dens opprinnelige navn i 1910 var Ordenen av den Oppadgående Sol, og deretter Ordenen Stjernen i Øst i 1927. Dens oppløsning i 1929 førte til en krise i Teosofisk Samfunn.